बेंगलुरु : देश में सामने आया कोरोना के री-इंफेक्शन का पहला मामला, जुलाई में ठीक हुई महिला फिर पॉजिटिव
पिछले दिनों बेंगलुरु के फोर्टिस अस्पताल (Fortis Hospital) में कोरोनावायरस के री-इंफेक्शन का मामला सामने आया है। इसे अपनी तरह का देश का पहला मामला बताया जा रहा है।
बेंगलुरु (Bengaluru)। कोरोना वायरस के शुरुआती चरण में कहा जा रहा था कि एक बार कोरोना (Coronavirus) संक्रमित होने के बाद व्यक्ति के शरीर में इम्यून सिस्टम तैयार हो जाता है, जिससे दोबारा कोरोना होने की संभावना नहीं होती। लेकिन इस थ्योरी को बेंगलुरू के डॉक्टरों ने हाल ही में पलटते देखा है। पिछले दिनों बेंगलुरु के फोर्टिस अस्पताल (Fortis Hospital) में कोरोनावायरस के री-इंफेक्शन का मामला सामने आया है। इसे अपनी तरह का देश का पहला मामला बताया जा रहा है। डॉक्टरों के मुताबिक एक 27 वर्षीय महिला जुलाई में कोरोना से संक्रमित पाई गई थी। रिकवर होने के बाद उन्हें अस्पताल से डिस्चार्ज कर दिया गया। लेकिन महिला पर किए गए परीक्षणों से पता चलता है कि उसने कोरोनावायरस के प्रति कोई प्रतिरक्षा विकसित नहीं की थी। Covid19 Vaccine: भारत जैसे अन्य देशों में कैसे मिलेगी कोरोना की वैक्सीन, ये रहा जवाब अस्पताल के डॉक्टर प्रतीक पाटिल ने कहा, 'संक्रमण के मामले में, आमतौर पर कोविड इम्युनोग्लोबुलिन जी एंटीबॉडी टेस्ट संक्रमण के 2-3 सप्ताह के बाद पॉजिटिव आता है। हालांकि, इस केस में एंटीबॉडी टेस्ट नेगेटिव निकला है, जिसका मतलब है कि संक्रमित होने के बाद उसके शरीर में इम्युनिटी नहीं बनी। दूसरी संभावना ये है कि एक महीने के एंटीबॉडी शरीर से खत्म हो गए, जिसकी वजह से महिला दोबारा कोरोना से संक्रमित हो गई। अमेरिका में 1 नवंबर से होगा covid-19 टीकाकरण शुरू, CDC ने सभी तैयारियां करने का दिया निर्देशभारत अब दुनियाभर में कोरोना वायरस से दूसरा सबसे ज्यादा संक्रमित देश बन गया है। इस मामले में भारत ने ब्राजील को पीछे कर दिया है। पिछले 24 घंटों के दौरान भारत में आए 90805 नए कोरोना वायरस मामलों के बाद अब कुल कोरोना मामलों का आंकड़ा 42.04 लाख हो गया है जबकि ब्राजील में कुल कोरोना वायरस मामलों का आंकड़ा 41.37 लाख है। 64.60 लाख मामलों के साथ अमेरिका दुनिया का सबसे ज्यादा संक्रमित देश है।सिर्फ कोरोना वायरस मामलों को लेकर ही हमारा देश ब्राजील से आगे नहीं हुआ है बल्कि ब्राजील के मुकाबले भारत में कोरोना वायरस से ठीक होने की दर भी कुछ कम है। ब्राजील में कोरोना वायरस से रिकवरी की दर 80 प्रतिशत के ऊपर पहुंच चुकी है जबकि भारत में यह दर अभी 77.3 प्रतिशत है। भारत में कोरोना वायरस से अबतक कुल 32,50,429 लोग ठीक हुए हैं, पिछले 24 घंटों के दौरान देश में 69564 लोग ठीक हुए हैं। ब्राजील में 33,17,227 लोग ठीक हो चुके हैं।कोरोना की वजह से मौतों के आंकड़ों पर नजर डालें तो उस मामले में ब्राजील से ज्यादा बेहतर स्थिति में भारत है। भारत में अबतक इस वायरस की वजह से 71642 लोगों की जान गई है और मृत्यु की दर 1.70 प्रतिशत है जबकि ब्राजील में वायरस 1.26 लाख से ज्यादा लोगों की जान ले चुका है और वहां पर मृत्यु की दर 3 प्रतिशत से ऊपर है। भारत में पिछले 24 घंटों के दौरान 1016 लोगों को कोरोना की वजह से अपनी जान गंवानी पड़ी है।